Мәскәүҙә һәм Парижда ҙур уңыш ҡаҙанған “Тамға” күргәҙмәләренән һуң “Башҡорт художестволы кейеҙе” тигән төшөнсә барлыҡҡа килә. Уның артабанғы үҫешендә яңы баҫҡысҡа күтәрелеү, яңы юл табыу бик мөһим, тип иҫәпләй Кәримә Шәрип ҡыҙы Кайдалова. Уныңса, яңы үрҙәр яулай торған юл кейеҙ баҫыу эшен тергеҙгән әбйәлилдәргә рәхмәт һүҙенән башланырға тейеш. Үҙҙәрен кейеҙ баҫырға өйрәткән был төбәккә йәш рәссамдар художестволы кейеҙҙең өлгөләрен бирергә, халыҡтан алғанды халыҡҡа кире ҡайтарырға бурыслы, ти ул.